- Hindi News
- National
- ये है सुभानवाला गांव; कमरे में कनेक्टिविटी नहीं, उपभोक्ताओं को पहले छत पर ले जा पोस में अंगूठा लगव
ये है सुभानवाला गांव; कमरे में कनेक्टिविटी नहीं, उपभोक्ताओं को पहले छत पर ले जा पोस में अंगूठा लगवाते हैं, फिर नीचे बुला राशन देते हैं डीलर
हनुमानगढ़. जिलामुख्यालय से 35 किलोमीटर दूर गांव सुभानवाला में पीओएस मशीन में इंटरनेट की कनेक्टिविटी नहीं होने के कारण ग्रामीणों को काफी मशक्कत करनी पड़ रही है। राशन देने से पहले ऐसी जगह खोजी जाती है जहां पर इंटरनेट कनेक्टिविटी उपलब्ध हो। कनेक्टिविटी कभी खेतों में मिलती है तो कभी किसी मकान की छत पर चढ़ कर पीओएस मशीन चलाई जाती है। रेंज मिलने के बाद राशन डिपो होल्डर मशीन पर ग्रामीणों के अंगूठे लगवाता है और इसके बाद ही राशन वितरण किया जाता है। इस संबंध में कई बार ग्रामीणों ने प्रशासन से शिकायत भी की है लेकिन अभी तक कोई कार्रवाई नहीं हुई। कनेक्टिविटी के चक्कर में ग्रामीणों को राशन लेने के लिए कभी-कभी दिन भर लग जाते हैं। (फोटो: पंकज मिश्रा)
tgl_Latn sot_Latn hin_Deva hin_Deva hin_Deva